A NETFLIX SAJÁT GYÁRTÁSÚ SOROZATA
Miért vannak még velünk az angolok?
Hogy lehetnek még jelen Írországban, mindazok után, amivel sújtottuk őket?
A HALÁL KIRÁLYNŐJE
Rengeteg áldozatot hoztunk.
Rengeteg testvérünk adta az életét a megszállással szembeni ellenállás során,
de továbbra is semmibe vesznek.
Továbbra is megtagadják alapvető jogunkat az önrendelkezéshez,
fiainkat, bátyjainkat, férjeinket és apáinkat
brit börtönökben tartják fogva.
Mivel semmi sem változott, ideje, hogy máshogy közelítsük meg a helyzetet.
LE A TILTOTT ZÓNÁKKAL!
Jobbra nézz!
Ezért vezetőink kijelölték az új irányelvet.
A legfelső szintről jön.
Ma a szabadságért harcoló Ír Köztársasági Hadsereg
új szakaszba lép.
Ideje teljes erőbedobással küzdeni.
Kétszer olyan harciasan, még több vért kiontva,
hogy a Korona meghátráljon, és végleg kivonuljon Írországból.
Károly nem maradt ebédre?
Alig várta, hogy meglépjen. Állítólag már nem szokott ebédelni.
Miért nem? Különös.
Talán vigyáz az alakjára.
Hogy van, Dickie? Veled beszél a legtöbbet.
Attól tartok, a haditengerészet nem neki való.
- Nem a karrierjére gondoltam. - A szívügyeire céloz.
Téged beavat az ilyesmibe.
Mi az újságokból értesülünk, mint mások.
Olvastam egy westmorlandi lányról, ő még játékban van?
Nem, már nincs.
- Volt egy Guinness lány is. - Már ő sincs.
- Meg volt egy fürdőruhás. - Caroline Longman.
- Aki ostort csattogtat? - Nem, aki folyton felcsattan.
Nem, az Anna Wallace volt.
Kiváló lovas.
Nem, Anna szakított vele.
És menet közben volt egy Borgia is?
Igen. Christabel.
Tényleg esélyes volt ezzel a névvel?
Ha jól tudom, a legújabb…
Sarah Spencer.
- Johnny lánya? - A legidősebb.
- Tetszik az ötlet. - Mindenki másnak is. Szórakoztató, okos…
És ellentétben egy bizonyos Mrs. Parker Bowlesszal, ő nem házas.
Már nem találkozgatnak, ugye?
Mi mindent megtettünk, hogy lezárja.
Nem lenne meglepő.
Követte a tanácsot, amit kapott, nem igaz, Dickie?
Te bátorítottad erre.
Azt mondtad, tombolja ki magát.
Kalandozzon. Nem gondolva a kötelességére.
Még egy ok, hogy szurkoljunk Sarah-nak.
Fenség!
Gondoltam, lovagoljunk ki.
Van egy imádni való házikó High Wood túlsó végén,
ahol kettesben lehetünk.
Fenség!
Asszonyom, telefonon keresik. Mr. O'Keefe.
Az ingatlaniroda, náluk van a ház kulcsa.
- Itt hagyhatlak egy percre? - Igen.
Bocsánat! Itt sem vagyok.
Szigorú utasítást kaptam, hogy ne kerüljek szem elé,
de el kell jutnom abba a szobába, és másképp nem lehet.
Fenség!
Nem láttam semmit.
Köszönöm, uram!
Szép kis jelmez.
Nagyon szörnyű? A Szentivánéji álmot adjuk elő az iskolában.
Imádom a Szentivánéji álmot.
Én is.
Csodálatos nevük van a szereplőknek.
Dudás, Zuboly, Robin pajtás…
Gyalu, Vackor…
Orrondi!
Igen, Orrondi.
Egy bizonyos Francesca Lamont kapta meg a szerepet,
akinek történetesen hatalmas orra van.
Sértésnek vette.
Kisebb ideg-összeroppanást kapott.
Egyébként Sarah húga vagyok.
Kérem, ne mondja el, hogy látott! Hatalmas bajba sodorna.
Azt akarta, hogy minden tökéletes legyen. Félt, hogy elijesztem.
Mégis mivel?
Nos, azzal…
hogy egy őrült fa vagyok.
Nem mondok semmit.
Köszönöm, uram!
Megvannak a kulcsok.
Rendben. Készen állsz?
Igen.
Minden rendben?
Igen. Találkoztam a húgoddal.
Tényleg?
A kis sunyi.
Mondtam, hogy hagyjon békén minket.
Csak átsétált itt.
Kint is átmehetett volna,
de majd megőrült, hogy találkozhasson veled.
- Igen? - Majd megőrült.
ARANYRÚD
A legfrissebb közvélemény-kutatás szerint a toryk 16%-kal vezetnek…
…csodálatos nap. Főként Nagy-Britanniának, ez a lényeg.
A Szakszervezeti Kongresszus konkordátuma halott dokumentum lett, bár…
Határozottsága és kitartása a választások domináns szereplőjévé tette.
Mrs. Thatcher szerint…
Határozottan bizakodóak vagyunk.
Fájdalmas időszak lesz…
…egy elszánt nő.
Számít a brit polgárokra tervei megvalósításában.
Határozottan bizakodóak vagyunk.
…vagy 21%…
- Mrs. Thatcher, bízik a győzelemben? - Nyerni fog ma?
Nem nyilatkozom semmiről, az időjárást kivéve.
Csodálatos napunk van.
Úgy tűnik, a Konzervatív Párt könnyű győzelemre számíthat,
és meglesz az első női miniszterelnökünk.
- Mit tudunk Margaret Thatcherről? - Már csak ez hiányzott.
- Mi? - Hogy két nő vezesse az országot.
Talán pont erre van szüksége az országnak.
- Eddig egész szimpatikus. - Az élelmiszerboltos lánya?
Egy városatya és boltos lánya,
aki keményen dolgozott az oxfordi ösztöndíjért.
Hogy kémiát tanuljon.
De később váltott, és ügyvédként végzett, miközben ikreket nevelt. Csináld utána!
És a jelleme?
Itt azt írják, fiatalkorában jelentkezett egy élelmiszeripari vegyészkutató állásra,
de elutasították, mert a munkaügyi osztály szerint
„makacs, önfejű és mindenáron ragaszkodik az igazához”.
Tényleg? Közülünk kire emlékeztet ez a leírás?
Nyilván bizakodó. A felmérések szerint vezet.
Nem szokás előre inni a medve bőrére,
ráér, majd, ha Thatcher beköltözött a Downing Street 10-be.
Nagyon köszönöm.
Köszönöm.
Történelmi eseménynek lehetünk most tanúi.
Anglia első női miniszterelnöke, egy meggyőződéses politikus,
akinek nem titkolt véleménye szerint hazánknak gyökeresen meg kell változnia,
a palotába tart,
feltételezhetően azért, hogy közölje ezt a királynővel.
Mr. és Mrs. Thatcher, erre tessék!
Az ellenzék vezetője, felség!
Mrs. Thatcher!
Őfelsége!
A pártja nyert a választásokon.
Nagy örömmel kérem fel arra, hogy alakítson kormányt a nevemben.
Gratulálok, miniszterelnök asszony!
Köszönöm, asszonyom!
Kérem!
A családja büszke lehet. Két gyermeke van?
Igen, de már felnőttek, és kirepültek.
A férje pedig nyugdíjas. Igaz?
Igen, de nem fog hátráltatni,
ha erre céloz.
Denis kiválóan tud gondoskodni magáról.
A golfütői a folyosón lesznek, ahol kedve szerint járkálhat.
Tudja, milyen elfoglalt leszek, és milyen keményen fogok dolgozni.
Térjünk a tárgyra!
Döntött már az első kabinetről?
Igen.
Talán meglepi,
de szeretem megjósolni a miniszteri átalakulásokat.
Olyan, mint a lóverseny. Szeretem tanulmányozni az eshetőségeket.
Ki jön? Ki megy? Szeretem megjósolni a kabineteket is.
Az eddigi csúcsom Mr. Wilson második kormányátalakítása.
90%-ban eltaláltam.
Szeretné hallani a jóslataimat?
Egyetlen nő sem lesz.
Nők?
A kabinetben.
Biztosan nem.
Nem csak azért, mert nincsenek alkalmas jelöltek,
de úgy vélem, a nők általában véve sem alkalmasak magas pozíció betöltésére.
Miért?
Túl érzelmessé válnak.
Velem nem lesz ilyen gondja.
Most pedig, Willie Whitelaw, belügyminiszter?
Igen.
Pipa.
- Geoffrey Howe, államkincstár? - Igen.
Pipa.
Hailsham. Lordkancellár?
Igen.
Walker, Heseltine, Biffen, Prior…
Majdnem mindet eltalálta.
Nem St. John-Stevasra tippelt művészetért felelős miniszterként,
de csak mert korábban már eltalálta, hogy ő lesz az alsóház vezetője.
- Okos nőszemély! - Igen. Nagyon nem ilyennek képzeltem.
Sokkal érdeklődőbb és tájékozottabb,
dicséretes munkakedvvel,
ami, értesüléseim szerint, a nyári szünet alatt sem lankad.
Minden jel arra mutat, hogy nagyon jól fogunk együttműködni.
Két klimaxoló nő. Sima ügy lesz.
Hallottam ám.
- Nem akartalak tovább stresszelni. - Ez gusztustalan.
BALMORALI KASTÉLY, SKÓCIA
Csodás újra itt lenni. Köszönöm.
Cserkészni mész a főnökkel?
Ragaszkodott hozzá.
Remek.
Nyilván te döntesz a saját életedről,
akárcsak a díjugrató karrieredről,
de hallom, visszavonulnál a versenyzéstől.
Igaz ez?
Igen. Mostanában nem megy túl jól.
Mikor közeledik a Badminton, és lehet, hogy indulhatsz az Olimpián?
Igen, de Mark úgy döntött, idén ő is versenyezni fog,
szóval együtt gyakorolnánk, együtt lennénk a pályán.
Értem.
Ez annyira rossz lenne?
Ő a férjed.
Nagyjából.
Mi…
Mi rettentő büszkék voltunk, hogy van egy igazi olimpikon a családban.
Egy olimpikon, aki az elmúlt évben fel sem emelte a hátsóját.
Ugyan már!
Te nem ilyen vagy.
Emlékeztess! Milyen vagyok?
Úgy tűnik, a lovagláson túl ezt is elfelejtettem.
Akkor hadd segítsek!
Nem ismerek nálad…
kiválóbb,
talpraesettebb,
határozottabb fiatal nőt.
Akin úrrá lesz a rémület, amint lóra ül.
El fog múlni…
ha elszántan dolgozol rajta,
és egy Battenberghez méltón sosem hátrálsz meg.
Köszönöm.
Készen állsz?
- Sok sikert! - Igen.
Ilyen szélcsendben nem lesz nehéz találni.
Igen, igazad van. Jó reggelt!
Eső sincs.
Mehetünk? Köszönöm.
HOFSÁ FOLYÓ, IZLAND
Uram?
Telefonon keresik.
CLASSIEBAWN KASTÉLY, ÍR KÖZTÁRSASÁG
- Halló? - Drága fiam!
Az irodám vagy egy órája hívta a Buckingham-palotát,
és azóta kilenc különböző melléket kapcsoltak.
Hol értünk el végül?
Északkelet-Izlandon, egy kunyhóban a Hofsá folyónál.
Mit csinálsz ott?
Lazacot horgászok a barátaimmal.
Classiebawnban vagy a csapattal?
Az egész törzzsel,
és mindenki rólad kérdezősködik.
Jövő héten Londonban vagy? Találkozzunk!
Nem leszek. Randevúm van Camillával.
Sikerül lopnunk magunknak néhány napot.
Károly, remélem, már nem találkozgattok. Tudod, mi a család véleménye.
Igen, tisztában vagyok a véleményükkel.
És az enyémmel is?
Igen, és az abszurditása sem kerülte el a figyelmemet.
Hogy pont te oktatsz ki a házasság szentségéről,
és a szalonképes szívügyekről,
hiszen te és Edwina nem remekeltetek ezen a téren.
Legalább a mi házasságtörésünk nem jár nemzetbiztonsági kockázattal.
Ez felesleges volt.
Ahogy a nemkívánatos közbelépésed is.
Látványosan előadod, hogy a családból te mellettem állsz,
bevédesz, de a kritikus pillanatban az ellenséggel vagy.
A másik oldal kezére játszol.
Eddig senkit sem kedveltem ennyire, mint Camillát,
aki miattad beleragadt egy házasságba,
és a férje fél Gloucestershire-t megdöngeti.
Hívj el minket Broadlandsbe, hogy lásd, milyen boldogok vagyunk!
Ha a boldogságom egyáltalán kicsit is fontos neked.
Most mennem kell.
Gyere, apa! Nézd, mennyi az idő!
Nicholas! Timothy!
Rendben. Ezt minél hamarabb juttassa el a walesi hercegnek!
Igenis!
Jól van.
Fogjunk pár homárt!
Gyerünk!
Hol láttad?
Ott fent, a tüskebokornál. Látod?
Oké.
Ha esetleg kicsit fáznátok. Tessék, Paul!
Előre!
Ez lesz az.
Ne így! Beleesel a vízbe. Használd a horgot!
Kösz, nagyapa!
- Gyerünk! - Megvan.
Kell még egy kis izomerő.
Az ollói mögött fogd, hogy ne csípjen meg!
Ez itt egy ikrás nőstény.
Visszadobjuk, hogy nyugodtan kikelhessenek a kicsinyei.
És egy,
kettő, és…
A fenébe!
Maradj vonalban!
Rendőrség!
Édes istenem!
Sose jelent jót, ha sokan jönnek.
Felség!
Megkaptunk egy telegramot,
amit a dublini brit nagykövetség küldött a külügyminisztériumnak.
Azt írja,
„13:05-kor értesítették a brit nagykövetet,
hogy robbanás történt
Lord Mountbatten hajóján, Sligo megyében.
Lord Mountbatten meghalt,
akárcsak a hajósinas, Paul Maxwell, és Lord Mountbatten unokája, Nicholas.
Lord és Lady Brabourne, Doreen Lady Brabourne,
és Timothy Knatchbull kórházban vannak Sligóban.
Attól tartok, az Ír Köztársasági Hadsereg máris magára vállalta a merényletet.
Úgy néz ki, ötödikén lesz.
A temetés.
A Westminster-apátságban.
Megkértek, hogy adjam át önnek ezt.
Köszönöm.
Drága Károlyom!
Nincs annál nagyobb bók,
ha valakit hercegnek neveznek a férfiak között.
Ezt a címet csak az érdemli ki,
aki képes vezetni és inspirálni,
nehezen megfogható erények, amelyekhez fel kell érned.
És elszomorít, hogy nem dolgozol elég keményen,
hogy felérj hozzájuk.
Szintén a szíve választottja miatt járt pórul az előző walesi herceg is,
és megdöbbentő számomra,
hogy 40 évvel Eduárd lemondása után
szinte meg sem kísérled palástolni egy férjes asszony iránti rajongásodat.
Hogy juthat eszedbe, hogy ekkora kárt és csalódást okozz önmagadnak,
a családodnak,
és nekem?
Ismét emlékeztetnem kell téged, mennyire fontos, hogy a sorsodat
egy kedves és ártatlan, jó természetű lánnyal fond össze,
akinek nincs múltja, ismeri a szabályokat, és be is tartja őket?
Akivel tiszta lappal indulhatsz,
és új életet kezdhetsz,
akit az emberek imádni fognak hercegnéként,
és ha eljön az idő, királynéként is.
Ez a kötelességed most,
ez a legfontosabb feladatod.
Nem csak egy férfi vagy, nem csak egy herceg.
Egy nap, drága fiam, király lesz belőled.
És most indulok a tengerre.
Rettenetesen hiányzol.
Nincs, akinek jobban élvezném a társaságát,
de szerintem ezt te is tudod.
Örökké szerető tiszteletbeli nagyapád, Dickie.
- Igen? - Buckingham-palota.
Kapcsolom őfelségét, a királynőt.
Felség!
Miniszterelnök!
Hatalmas tragédia, ami történt.
Lord Mountbatten halála soha be nem tölthető űrt hagy maga után.
Szeretném kifejezni őszinte részvétünket önnek és családjának,
és természetesen a Warrenpointnál meggyilkolt katonák hozzátartozóinak.
Torkig vagyok azokkal,
akik észszerű magyarázatokat és mentségeket keresnek
az IRA által elkövetett rémtettekre.
Nem létezik olyan, hogy politikai gyilkosság,
politikai robbantás, vagy politikai erőszak.
Csak köztörvényes gyilkosság,
köztörvényes robbantás és köztörvényes erőszak létezik.
És szavamat adom,
hogy háborút indítok az Ír Köztársasági Hadsereg ellen,
megingathatatlan elszántsággal és kegyelmet nem ismerve,
amíg meg nem nyerjük ezt a háborút.
Te vagy az.
Igen.
Borzalmas az egész.
De… nem félt volna a haláltól.
- Egyáltalán. - Nem.
És gyűlölte volna a csöpögős gyászáradatot,
és az érzelgősséget.
Hátrahagyott…
500 oldalnyi instrukciót.
A temetésre.
És azt akarta, hogy te olvass fel a temetésen.
Te.
Felépítését tekintve a családunk jócskán eltér a normálistól.
Dickie olyan szerepet töltött be benne, amivel még inkább eltorzította az egészet.
Alig ismertem az apámat.
Dickie megértette ezt, és pótapaként a helyébe lépett,
ami rengeteget jelentett.
Aztán évekkel később…
talán amikor látta…
hogyan viaskodunk egymással mi ketten,
váltott, és elkezdett veled törődni.
Már nem én voltam a legfontosabb.
A helyembe lépett…
az apádként.
És te…
a helyembe léptél a fiaként.
Bevallom őszintén, hogy volt idő…
amikor az, hogy rád irányult Dickie ragaszkodása,
törődése és szeretete…
talán még neheztelést is kiváltott belőlem.
Irányomba?
Ez persze nem a te hibád.
És…
Ha valakit megfosztanak az apjától, mint engem, akkor elkerülhetetlen, hogy…
nem is tudom…
magának akarja azt, ami majdnem olyan,
és ez Dickie volt.
Mindkettőnknek.
Miről beszélsz?
Neked van apád.
Van apád.
Szívesen félreállok, apa, de tényleg.
Hogy te olvashass fel.
Lényegtelen…
hogy mit akarok vagy gondolok.
Csak Dickie akarata számít.
Ő téged választott.
Az Ír Köztársasági Hadsereg reggeli nyilatkozata szerint
vállalják a felelősséget Lord Mountbatten kivégzéséért,
és a warrenpointi támadások során megölt 18 brit katona haláláért.
„Azt a 13-at örökké siratjuk, 18 katonát és Mountbattent sírba raktuk.”
Az ír republikánusoknak
Lord Mountbatten volt az imperialista elnyomás legfőbb jelképe.
Minden évben bevette magát a kastélyába, az angolok által ellopott földön.
Tudta, mit kockáztat ezzel.
Halálával jogos csapást mértünk egy ellenséges célpontra.
A következő hetekben és hónapokban láthatjuk,
ahogy émelyítően tisztelegnek az úgynevezett hős előtt.
A brit kormány mikor siratja meg a halott ír férfiakat, nőket, gyerekeket?
Nekik mikor rendeznek nagy temetést, ünnepélyes állami eseményt?
Ki mond nekik gyászbeszédet, ki rója le a kegyeletét
a kegyetlenül legyilkolt ír polgárok előtt,
mint a véres vasárnapon lemészárolt 13 ártatlan civil?
„Azt a 13-at örökké siratjuk, 18 katonát és Mountbattent sírba raktuk.”
„A kik hajókon tengerre szállnak…”
Ez háború.
„…kalmárkodnak…”
És lesznek áldozatai.
De amíg a brit Korona Írországban marad, minden vér az ő kezükön szárad.
„Megállítá a szélvészt, hogy csillapodjék…
és megcsendesedtek…
a habok.
És örülének…
hogy lecsillapodtak vala.
És vezérlé őket az ő kívánságuknak…
partjára.”
Öt perc, fenség!
…a háromnapos Badminton lovastusa utolsó szakaszán.
Lucinda Prior-Palmer
ma minden bizonnyal rekordot fog dönteni
a negyedik győzelmével egy újabb lovon,
Killaire-en, akivel harmadik lett két évvel ezelőtt.
Ő ugrat utoljára.
A következő versenyző
Anna királyi hercegnő, Goodwill hátán.
- Időmérő készen áll? - Igen.
Egy átlagos díjlovaglás és pár kitörés után
a hercegnő hibátlanul kell ugrasson…
- Itt jön. - Igen.
Gyerünk!
…és időben a továbbjutáshoz.
- Sok sikert! - Kész?
Igen.
Ő királyi fensége a tavalyi évét kísérő szakmai nehézségek után tér vissza.
Kicsit nehézkesnek tűnik az első akadályhoz közeledve.
Ezek az akadályok maximum 120 centiméteresek.
Gyerünk! Pompás.
- Ügyes, csak így tovább! - Pontos.
Ez az! Igen.
Szépen átugratott, éles kanyarral…
Szép volt!
…jön a következő akadály.
Szépen halad.
- Gyerünk! - Ne kiabálj!
- Jól vette. - Hibátlan.
Eltelt 15 másodperc.
Hibátlan.
- Majdnem négy hibapont. - Csodás.
A hercegnő majdnem elbukott,
de fent maradt, és már az utolsó kombináció felé tart.
Ez egy nagy dupla, de úgy tűnik, hogy nem lesz meg.
- Nem, megcsinálta! - Igen! Ez az!
- Hogy állunk? - Iparkodnia kell.
Mindjárt megvan. Gyerünk!
Az utolsó akadály felé tart.
Ez az!
A hercegnő megcsinálta.
Mind a négy, a megengedett időn belül.
Fantasztikus teljesítmény…
Kitűnő!
Végül hatodik helyen végzett, ezzel biztosítva a továbbjutását.
Csodálatos!
- Gratuláljunk! - Menj!
- Lemaradtál. - Nem, a végét elcsíptem.
- Anyu! - Mit keresel itt?
Gondoltam, jól jönne még egy lelkes szurkoló Annának.
Kétlem, hogy hallotta.
- Apád nagy lármát csapott. - Tényleg?
Magán kívül volt.
Örülök, hogy Anna megadta ezt neki. Ettől visszatért belé az élet.
- Mindannyiunkra ránk férne a vidítás. - Igen.
Folyton Dickie-re gondolok.
Erre! Kövessék a kanyart!
Balra, uram. Köszönöm szépen!
Fenség!
Fogadja őszinte részvétemet!
Ez borzasztóan nehéz lehet önnek.
Ahogy felolvasott az apátságban, ahogy végig tartotta magát…
Nem tudom, hogy csinálta.
- Egyszerűen lenyűgöző volt. - Köszönöm.
- Elnézést, még nem találkoztunk. - De igen.
Épp jelmez volt rajtam.
Sarah Spencer húga vagyok.
- Az őrült fa! - Diana.
Igen.
Sarah mesélte, milyen közel állt Lord Mountbattenhöz.
Mintha az apja lett volna.
Igen.
Elképzelhetetlenül szörnyű lehet.
Köszönöm.
Így igaz.
Gyerünk már!
El akartam mondani, hogy sokat gondolok önre.
Ahogy mindenki.
Uram!
Gyerünk már!
- Halló? - Sarah!
Fenség! Milyen kellemes meglepetés!
Először is, attól tartok, nem tudok részt venni az esküvődön.
De gratulálok neked és… Neilnek.
- Köszönöm, uram. - És most…
a húgod, Diana…
Igen?
Mesélj róla!
Mit szeretnél tudni?
Mindent.
Kétlem, hogy tényleg mindent.
Talán mégis.
Rendben. Részmunkaidőben dolgozik egy óvodában.
- Óvónő? - Nem.
Ahhoz végzettség kellene.
Inkább csak kisegít.
Még csak most töltötte be a 18-at.
És takarít nekem.
- Részmunkaidőben. - Mármint…
Takarítónőként.
Folytassam?
Egy kicsit.
Jó társaság?
Nagyon szórakoztató tud lenni, és minden gyerek imádja.
Ahogy a gyerekek apukái is.
Tényleg?
És a jelleme?
A családban mindenki Hercegnőnek becézi,
mert már kiskora óta úgy viselkedik, mint aki nagy dolgokra hivatott.
Ajjaj! Elvettem a kedved tőle?
Nem.
Most kezd csak igazán érdekelni.
Nem bánnád, ha elhívnám?
- Randira? - Igen.
Egek!
- Nem bánnád? - Nem.
Szóljak neki?
Nem. Hadd legyen meglepetés!
Kell a telefonszáma.
Persze. Mondom.
01373…
Di?
Diana?
A walesi herceg az!
Halló?
Fenség!
A feliratot fordította: Kiss Orsolya